open-index/open-wikipedia-markdown huggingface dataset:
Μικροκράτος

**Μικροκράτος** είναι ένα επίσημα αναγνωρισμένο κράτος που έχει μικρή έκταση ή μικρό πληθυσμό, συνήθως όμως ισχύουν και τα δύο. Μερικά παραδείγματα είναι το Λίχτενσταϊν, ο Άγιος Μαρίνος,το Μονακό, η Ανδόρρα και το Βατικανό 

Τα μικροκράτη διαφέρουν από τα μικροέθνη,  καθώς τα μικροέθνη δεν είναι επίσημα αναγνωρισμένα. Ειδικές περιοχές χωρίς πλήρη αναγνώριση όπως τα Βρετανικά υπερπόντια εδάφη δεν θεωρούνται μικροκράτη.

## Κατάλογος μικρών κρατών χερσαίας έκτασης μικρότερης των 350 τ.χλμ.

## Δείτε επίσης
* Πόλη-κράτος
* Νησιωτικό κράτος
* Κατάλογος χωρών και εδαφών ανά πυκνότητα πληθυσμού
* Κατάλογος χωρών ανά έκταση
* Κατάλογος χωρών ανά πληθυσμό

## Παραπομπές


Κατηγορία:Χώρες
Σημαία του Μισισίπι

right|300px|thumb|Η πρώην σημαία της πολιτείας. Αντικαταστάθη με την εθνική σημαία των ΗΠΑ στις 30 Ιουνίου 2020.
Η **σημαία της πολιτείας του Μισισίπι **υιοθετήθηκε από το Μισισίπι,πολιτεία των Ηνωμένων Πολιτειών το 1894 αντικαθιστώντας την σημαία που υιοθετήθηκε το 1861.

Είναι η μόνη σημαία του κράτους που θυμίζει εκείνη των Συνομόσπονδων Πολιτειών της Αμερικής,αφού η Τζόρτζια υιοθέτησε καινούργια σημαία το 2001.

## Ιστορία

### Σημαία του 1861

Όταν το Μισισίπι αποσχίστηκε από την Ένωση στις 9 Ιανουαρίου 1861,στις αρχές του Αμερικανικού Εμφυλίου Πολέμου η Μπλε Σημαία Μπόνι (αναπαριστά ένα λευκό άστρο σε ένα μπλε φόντο) υψώθηκε στο κτήριο του καπιτωλίου στο Τζάκσον ως ένδειξη ανεξαρτησίας.Στις 26 Ιανουαρίου το Μισισίπι υιοθέτησε επίσημα μια νέα σημαία που περιελάμβανε την Μπλε Σημαία Μπόνι σε ένα πλαίσιο πάνω αριστερά και μια μανόλια στο κέντρο.Γνωστή ως η σημαία της μανόλιας (αγγλικά: flag of magnolia) χρησιμοποιούνταν μέχρι το 1894 όταν υιοθετήθηκε η τωρινή σημαία.

### Σημαία του 1894
Το 1894 μια νέα σημαία υιοθετήθηκε από το νομοθετικό σώμα του Μισισίπι.Στα επίσημα κρατικά έγγραφα περιγράφεται ως εξής:

Η επίσημη σημαία του Μισισίπι θα έχει τον ακόλουθο σχεδιασμό:Τρεις οριζόντιες λωρίδες χρώματος μπλε,κόκκινο και άσπρο,τα επίσημα χρώματα της χώρας και πάνω αριστερά σε ένα πλαίσιο δύο γραμμές σε σχήμα χιαστού σταυρού με 13 αστέρια θα συμβολίζουν τις 13 αρχικές πολιτείες που ήταν αποικίες της Αγγλίας πριν την Αμερικανική επανάσταση.

### Το δημοψήφισμα του 2001

Ο κυβερνήτης Ρόνι Μουσγκρόουβ δημιούργησε μια αυτόνομη ομάδα η οποία σχεδίασε μια νέα σημαία και έτσι στις 17 Απριλίου 2001 διεξάχθηκε δημοψήφισμα για την κατάργηση της σημαίας και την αντικατάσταση της.Η παλιά σημαία που θύμιζε εκείνη της Συνομοσπονδία θα αντικαθιστούνταν με μια άλλη όπου αντία για τις χιαστί γραμμές θα υπήρχε ένα μπλε πλαίσιο με 20 αστέρια.Το εξωτερικό δαχτυλίδι θα αποτελούνταν από 12 αστέρια και θα συμβόλιζε τις 13 αρχικές πολιτείες ,το μεσαίο δαχτυλίδι θα αποτελούνταν από 6 αστέρια που θα συμβόλιζαν τα 6 κράτη που είχαν στην κατοχή τους την περιοχή και τέλος το εσωτερικό μεγάλο αστέρι θα συμβόλιζε την ίδια την πολιτεία του Μισισίπι.Τα 20 αυτά αστέρια θα συμβόλιζαν και γενικά την θέση του Μισισίπι ως η 20η πολιτεία της χώρας.Η νέα σημαία όμως  "κατατροπώθηκε" αφού έλαβε μόλις το 36%(267,812) έναντι του 64%(488,630) των ψήφων και έτσι διατηρήθηκε η παλιά σημαία.

Μισισιπι
Κατηγορία:Σύμβολα του Μισισίπι
Παναγιώτης Ζάνος

Ο **Παναγιώτης Δ. Ζάνος** (1848-1908) ήταν Έλληνας θεατρικός συγγραφέας και, στον βαθμό που τα έργα του ήταν έμμετρα, δραματικός ποιητής. Διακρίθηκε κυρίως στην κωμωδία.

Γεννήθηκε στην Αθήνα και σπούδασε νομικά, ακολουθώντας αρχικώς σταδιοδρομία ως δικαστικός. Ωστόσο, νέος ακόμα έλαβε μέρος στον Βουτσιναίο Διαγωνισμό ποιήσεως με την κωμωδία του *Ο προσήλυτος* (1868) και το 1870 τιμήθηκε με έπαινο για την κωμωδία του *Μνηστήρες ποιηταί*. Ακολούθησαν η *Ανδρογυναικομαχία*, που παίχθηκε με επιτυχία στο Θέατρο Μπούκουρα, και το μονόπρακτο *Ανεψιά του θείου της*, το οποίο σημείωσε μοναδική επιτυχία. Το 1889 και το 1891 βραβεύθηκαν στον Λασσάνειο Διαγωνισμό οι κωμωδίες του Ζάνου *Δημάρχου εκλογή* και *Η αλεπού*. Εννέα από τα έργα του εκδόθηκαν σε τρεις τόμους υπό τον γενικό τίτλο *Π.Δ. Ζάνου θέατρον*.

Ο Παναγιώτης Ζάνος απεβίωσε στην Αθήνα σε ηλικία 60 ετών.

## Τα έργα του
* *Ο προσήλυτος* (1868)
* *Μνηστήρες ποιηταί* (1870)
* *Ανδρογυναικομαχία*
* *Ανεψιά του θείου της*
* *Η κόρη του Απέργη*
* *Ερωτική απόπειρα*
* *Δημάρχου εκλογή*
* *Η αλεπού*
* *Ερωτικός κόμβος*
* *Ο προικολάτρης*
* *Οι μνηστήρες της Πηνελόπης*
* *Ανδρομέδα και Περσεύς*
* *Ο γάμος της Ζαμπέτας* (κωμειδύλλιο)

### Τραγωδίες
* *[[Ρωμανός Δ΄ Διογένης|Διογένης Ρωμανός]]*
* *[[Νικηφόρος Φωκάς]]*
* *Κομνηνός και Θεοδώρα*
* *Γένος και Καρδία: Δράμα εις πράξεις τέσσαρας* (Εκδ. Οίκος Γεωργίου Δ. Φέξη, Αθήναι 1904, 78 σελίδες)

## Πηγές
* *Νέα Ελληνική Εγκυκλοπαίδεια* «Χάρη Πάτση», τόμος 13 (1971), σελ. 112

## Εξωτερικοί σύνδεσμοι
* Σύντομο βιογραφικό

Κατηγορία:Έλληνες θεατρικοί συγγραφείς
Κατηγορία:Κωμικοί ποιητές
Μπίλινγκς (Μοντάνα)

Το **Μπίλινγκς** (), είναι πόλη των ΗΠΑ στην πολιτεία της Μοντάνα. Με πληθυσμό 117.116 κατοίκους (σύμφωνα με την απογραφή του 2020), αποτελεί τη μεγαλύτερη σε πληθυσμό πόλη της Μοντάνα. Επίσης, είναι έδρα της κομητείας Γιέλοουστοουν. Το Μπίλινγκς, βρίσκεται στο νοτιοκεντρικό τμήμα της πολιτείας.

Η μητροπολιτική περιοχή του Μπίλινγκς, έχει πληθυσμό 184.167 κατοίκους, και επίσης αποτελεί τη μεγαλύτερη στην πολιτεία της Μοντάνα. Η ευρύτερη συνδυασμένη περιοχή του Μπίλινγκς, έχει πληθυσμό πάνω από 500.000 κατοίκους.

Ιδρύθηκε το 1882 σαν μια πόλη σιδηρόδρομου και αναπτύχθηκε με μεγάλη ταχύτητα, και για αυτό έχει το προσωνύμιο «Η μαγική πόλη». Σήμερα, γνωρίζει ταχεία ανάπτυξη και η τοπική οικονομία της πόλης, συνεχώς ισχυροποιείται.

Το Εθνικό Πάρκο Γιέλοουστοουν, βρίσκεται σε απόσταση περίπου 160 χιλιομέτρων από την πόλη του Μπίλινγκς.

## Δημογραφικά δεδομένα
Με πληθυσμό 117.116 κατοίκους, το Μπίλινγκς, αποτελεί τη μεγαλύτερη σε πληθυσμό πόλη στην πολιτεία της Μοντάνα. Το διάμεσο οικογενειακό εισόδημα, ανέρχεται γύρω από τα 60.032$ ετησίως, και ο δείκτης φτώχειας, βρίσκεται περί το 9,8%. Ο δείκτης ανεργίας, κυμαίνεται στο 4,1%.

Το 48,3% των κατοίκων της πόλης, είναι άνδρες, ενώ το 51,7% είναι γυναίκες. Σύμφωνα με τα στοιχεία της απογραφής του 2010, η εθνοτική σύνθεση της πόλης είναι η εξής: Το 89,4% είναι Λευκοί, το 4,4% είναι Ιθαγενείς Αμερικανοί, το 0,8% είναι Αφροαμερικανοί, το 0,7% είναι Ασιάτες Αμερικανοί, το 0,1% είναι Αμερικανοί του Ειρηνικού Ωκεανού, το 1,4% προέρχεται από άλλες φυλές και το 2,9% είναι πολυφυλετικοί. Το 5,2% των κατοίκων του Μπίλινγκς, είναι Ισπανόφωνοι Αμερικανοί.

Στις Προεδρικές Εκλογές του 2020, η Κομητεία Γιέλοουστοουν, ψήφισε κατά 60,6% τον Ρεπουμπλικανό υποψήφιο και Πρόεδρο Ντόναλντ Τραμπ, ενώ το 36,6% ψήφισε για τον Δημοκρατικό υποψήφιο και νυν Πρόεδρο Τζο Μπάιντεν. Το 2.8% ψήφισε κάποιον άλλο.

## Παραπομπές



Κατηγορία:Πόλεις της Μοντάνα
Κατηγορία:Έδρες κομητειών της Μοντάνα
Βουλευτικές εκλογές 2014 στην πρώην Γιουγκοσλαβική Δημοκρατία της Μακεδονίας

Οι **Γενικές [[Εκλογές στη Βόρεια Μακεδονία|εκλογές]]** διεξήχθησαν πρόωρα στην Πρώην Γιουγκοσλαβική Δημοκρατία της Μακεδονίας τον Απρίλιο του 2014 για την εκλογή Προέδρου και μελών της Εθνοσυνέλευσης.

Ο πρώτος γύρος των προεδρικών εκλογών διεξήχθη στις 13 Απριλίου με τον πρόεδρο Γκιόργκε Ίβανοφ να προηγείται με ποσοστό 52% των ψήφων. Ωστόσο, δεν είχε την υποστήριξη του 50% όλων των εγγεγραμμένων ψηφοφόρων, με αποτέλεσμα να χρειαστεί η διεξαγωγή και δεύτερου γύρου στις 27 Απριλίου, ταυτόχρονα με τις βουλευτικές εκλογές. Ο Ίβανοφ και ο κυβερνών συνασπισμός VMRO-DPMNE αναδείχθηκαν νικητές.

## Πλαίσιο
Έπειτα από την ασυμφωνία του κυβερνώντος συνασπισμού VMRO-DPMNE και του DUI να κατεβάσουν έναν κοινό υποψήφιο για τις προεδρικές εκλογές, οι βουλευτικές εκλογές διεξήχθησαν ταυτόχρονα με το δεύτερο γύρο των προεδρικών εκλογών.

Ο πρώτος γύρος των προεδρικών εκλογών διεξήχθη στις 13 Απριλίου, με υποψηφίους τους Γκιόργκι Ίβανοφ (VMRO-DPMNE), Στέβο Πενταρόφσκι (SDSM), Ιλίγιαζ Χαλίμι (DPA) και Ζόραν Ποπόφσκι (GROM). Λίγο μετά το κλείσιμο της κάλπης, ο επικεφαλής του σοσιαλδημοκρατικού κόμματος της αντιπολίτευσης SDSM, Ζόραν Ζάεφ  ανακοίνωσε ότι δεν αναγνωρίζει την εκλογική διαδικασία, κάνοντας λόγο για «κατάχρηση όλου του κρατικού συστήματος από την κυβέρνηση».

Στις βουλευτικές εκλογές πήραν μέρος συνολικά 14 πολιτικά κόμματα και συνασπισμοί.

Ο δεύτερος γύρος των εκλογών παρακολουθήθηκε από 550 ξένους παρατηρητές και 283 μεταφραστές, σύμφωνα με στοιχεία από την Κρατική Εκλογική Επιτροπή. Μετά τη διεξαγωγή των εκλογών, ο Νίκολα Γκρούεβσκι έλαβε εντολή σχηματισμού νέας κυβέρνησης.

Η νέα κυβέρνηση πήρε ψήφο εμπιστοσύνης από το Κοινοβούλιο στις 19 Ιουνίου 2014 με 77 ψήφους υπέρ και 6 κατά. Οι βουλευτές του σλαβικού συνασπισμού της αντιπολίτευσης (SDSM) δεν αναγνώρισαν το αποτέλεσμα των βουλευτικών εκλογών και την κυβέρνηση.

## Αποτελέσματα
### Πρόεδρος
Ο Γκιόργκι Ίβανοφ επανεξελέγη με ποσοστό 55,28%. Μετά την εκλογή, ο Στέβο Πενταρόφσκι ζήτησε τη διεξαγωγή έρευνας των εκλογών από εξωτερικούς παρατηρητές.

### Κοινοβούλιο
Ο κυβερνών συνασπισμός VMRO-DPMNE κέρδισε 42,98% των ψήφων στις βουλευτικές εκλογές, επικρατώντας των σοσιαλδημοκρατών του SDSM που πήραν 25,34% και του κόμματος των αλβανοφώνων DUI που είχε ποσοστό 13,71%. Έξι πολιτικά κόμματα και συνασπισμοί μοιράστηκαν τις 123 έδρες στο Κοινοβούλιο (Sobranie). Ο συνασπισμός VMRO-DPMNE κατέλαβε 61 έδρες, το SDSM κέρδισε 34 έδρες, το DUI 19 έδρες, το DPA  7 έδρες και από 1 έδρα πήραν τα κόμματα GROM και NDP.

## Παραπομπές


2014
ΠΓΔΜ
Βίων ο Προκοννήσιος

Ο **Βίων ο Προκοννήσιος**, ιστοριογράφος του 6ου π.Χ. αιώνα, σύγχρονος του Φερεκύδη του Σύριου σύμφωνα με τον Διογένη τον Λαέρτιο,
 
έγραψε σε ιωνική διάλεκτο δύο βιβλία από τα οποία διασώθηκαν ελάχιστα μόνον αποσπάσματα.
 
Ο αυστηρός στις κριτικές του Κλήμης ο Αλεξανδρεύς τον θεωρούσε πάντως λογοκλόπο και αντιγραφέα του Κάδμου του Μιλησίου.

Το έργο του  Βίωνα μνημονεύεται από τον Πλούταρχο
 
και τον Αθήναιο,
 
ενώ αναφορά σ' αυτό γίνεται και στο βυζαντινό λεξικό του Φωτίου.

## Παραπομπές


κατηγορία:Αρχαίοι Έλληνες ιστορικοί
κατηγορία:Αρχαίοι Προκοννήσιοι
Δεύτερη Σύνοδος του Βατικανού

Η **Δεύτερη Σύνοδος του Βατικανού** (Λατινικά: *Concilium Oecumenicum Vaticanum Secundum* ή ανεπίσημα γνωστή ως **Βατικανού Β΄**) ασχολήθηκε με τις σχέσεις μεταξύ της Ρωμαιοκαθολικής Εκκλησίας και του σύγχρονου κόσμου. Ήταν η εικοστή πρώτη οικουμενική σύνοδος της Καθολικής Εκκλησίας και η δεύτερη που διεξάχθηκε στη Βασιλική του Αγίου Πέτρου στο Βατικανό. Η σύνοδος, μέσω της Αγίας Έδρας, επίσημα άνοιξε υπό το ποντιφικάτο του Πάπα Ιωάννη ΚΓ΄ στις 11 Οκτωβρίου 1962 και έκλεισε υπό τον Πάπα Παύλο ΣΤ΄ το 1965.

 
Το πρωί της 11ης Οκτωβρίου του 1962 περίπου 2.500 καρδινάλιοι και άλλοι εκκλησιαστικοί αξιωματούχοι ακολούθησαν τον φερόμενο πάνω σε φορητό θρόνο Πάπα Ιωάννη ΚΓ' στη Βασιλική του Αγίου Πέτρου, όπου άρχισε τις εργασίες της η 21η Οικουμενική Σύνοδος της Ρωμαιοκαθολικής Εκκλησίας, η 2η του Βατικανού. Εντός του Αγίου Πέτρου, εκτός από τους καθολικούς κληρικούς, βρέθηκαν και παρατηρητές άλλων Εκκλησιών. Απουσίαζαν οι Ορθόδοξες Εκκλησίες, πλην της Ρωσικής, η οποία συμφώνησε να στείλει παρατηρητές κατόπιν διαπραγμάτευσης Μόσχας-Βατικανού. Στην εναρκτήρια ομιλία του ο Πάπας τόνισε ότι κύριο αντικείμενο της Συνόδου είναι η διαφύλαξη των παρακαταθηκών του χριστιανικού δόγματος και η ενότητα των Εκκλησιών. Η πρώτη περίοδος της Συνόδου έληξε στις 8 Δεκεμβρίου του 1962 και ο Ιωάννης ΚΓ' συμπέρανε ότι οι αντίθετες απόψεις που διατυπώθηκαν έδειξαν ότι στην Εκκλησία υπάρχει κόσμος ελευθερίας. Στο περιθώριο της Συνόδου δεν έλειψαν και οι κατ' ιδίαν διαβουλεύσεις.

Στις 9 Σεπτεμβρίου του 1963, η Ιερά Σύνοδος της Εκκλησίας της Ελλάδος απέρριψε ομόφωνα την αποστολή παρατηρητών στην Οικουμενική Σύνοδο του Βατικανού. Επιπλέον, η Ιερά Σύνοδος ζήτησε από την ελληνική κυβέρνηση ματαίωση της Πανορθοδόξου Συνόδου της Ρόδου, που συγκάλεσε ο Οικουμενικός Πατριάρχης Αθηναγόρας, με κύριο θέμα την αποστολή παρατηρητών στο Βατικανό.  

## Παραπομπές


## Εξωτερικοί σύνδεσμοι
*Ιωάννης Ασημάκης, Λέων Κισκίνης, *[https://web.archive.org/web/20180219110422/http://www.copycity.gr/myfiles/copy/1040_pages%2088.pdf Η Β' Βατικανή Σύνοδος]*, Analecta Theologica, Θεσσαλονίκη 2012
*50 χρόνια από τη 2η Σύνοδο του Βατικανού  Ο Τύπος των Μαρωνιτών

Κατηγορία:Οικουμενικές Σύνοδοι
Συμφωνία ζωνών δράσης (1918)

Η **Συμφωνία ζωνών δράσης** του **1918** ήταν μια μυστική αγγλογαλλική συμφωνία, συνέχεια της ομώνυμης του 1917, που συνομολογήθηκε και αυτή στο Παρίσι τον Νοέμβριο του (1918) κατά την οποία λαμβάνοντας υπόψη το άνοιγμα των Δαρδανελίων μετά τη συνθήκη του Μούδρου, (31 Οκτωβρίου του 1918), ουσιαστικά αποφασίστηκε η Εκστρατεία της Κριμαίας.  Στην εκστρατεία αυτή προσχώρησε και η Ελλάδα με δύο μεραρχίες (αντί τριών αρχικά), που διατέθηκαν εθελοντικά από τον τότε πρωθυπουργό της Ελλάδας Ε. Βενιζέλο αποκομίζοντας εξ αυτού προφορικές μόνο διαβεβαιώσεις περί μελλοντικής εδαφικής επέκτασης και υποστήριξης των ελληνικών θέσεων στην Ιωνία, χωρίς όμως να γίνει επ' αυτών καμία δεσμευτική πράξη..

## Υφιστάμενη κατάσταση
Μετά την Οκτωβριανή επανάσταση όπου και ανατράπηκαν οι υφιστάμενες μέχρι τότε ρωσικές κοινωνικές δομές, το νέο καθεστώς αρνήθηκε ν'  αναγνωρίσει τα μέχρι τότε χρέη της τσαρικής Ρωσίας προς άλλα κράτη και κυρίως προς τη Γαλλία, καθώς και οποιεσδήποτε άλλες συμφωνίες. Παράλληλα παρέμεναν εγκλωβισμένοι στα ρωσικά λιμάνια Μουρμάνσκ, Βλαδιβοστόκ και Αρχάγγελο περίπου 23.000 άνδρες του συμμαχικού στρατού με περίπου 830.000 τόνους συμμαχικού υλικού, που μετά τη Συνθήκη του Μπρεστ - Λιτόφσκ μεταξύ Γερμανίας και Σοβιετικής Ρωσίας κινδύνευαν να περιέλθουν στους Γερμανούς. Τρεις όμως Ρώσοι στρατηγοί, οι Κορνίλωφ, Αλεξέιεφ και Ντενίκιν επιδιώκοντας τη συνέχιση του πολέμου κατά των Γερμανών στο πλευρό της Αντάντ κήρυξαν αντεπανάσταση στην περιοχή του Ντον. Έτσι με την Συμφωνία ζωνών δράσης (1917) αποφασίστηκε η επέμβαση των συμμάχων στον ρωσικό εμφύλιο πόλεμο, με τη συμμετοχή και των ΗΠΑ.

## Μέτωπο Βεσσαραβίας - Κριμαίας
Μετά το άνοιγμα των Δαρδανελίων αποφασίστηκε η εφαρμογή του γαλλικού σχεδίου δημιουργίας νέου μετώπου με τη Ρωσία στις περιοχές Βεσσαραβίας και Κριμαίας, με αποστολή γαλλικού και ελληνικού στρατού συνεπικουρούμενοι από γαλλικά και ελληνικά πολεμικά πλοία. Κατόπιν αυτού ξεκίνησε ένα μήνα μετά η εκστρατεία της Κριμαίας

## Παραπομπές


## Πηγές
* ΑΣ/ΔΙΣ "Η Εκστρατεία εις την Μικράν Ασίαν 1919-1922" Αθήναι 1957 τομ. 1ος, σελ.27
* Κ. Σακελλαρόπουλος: "Η σκιά της Δύσεως" Αθήναι 1960, σελ.55
* Χαραλ. Νικολάου: "Διεθνείς συνθήκες και συμβάσεις" Εκδόσεις Φλώρος, Αθήνα 1996, σελ.252.
* Ν. Δ. Νικολαΐδης: "Ο ναύαρχος Γεώργιος Κακουλίδης" χ.χ. Αθήνα

Ζώνες
Ζώνες
Κατηγορία:Ιστορία της Κριμαίας
Ομοσπονδιακή Πολιτεία της Νέας Ρωσίας

thumb|Περιοχές υπό τον έλεγχο της Νέας Ρωσίας (σκούρο πράσινο) και περιοχές στις οποίες έχει εδαφικές βλέψεις (ανοιχτό πράσινο).
[thumb|Χάρτης με την περιοχή της [Νέα Ρωσία|Νέας Ρωσίας στην τσαρική Ρωσία (1897).]]
Η **Ομοσπονδιακή Πολιτεία της Νέας Ρωσίας** (ρωσικά: Федеративное государство Новороссия)  ήταν κράτος εν κράτει στο ανατολικό τμήμα της Ουκρανίας. Ανακηρύχθηκε στις 22 Μαΐου του 2014 και θεμελιώθηκε στις 24 Μαΐου του ίδιου έτους, όταν οι ρωσόφωνοι αρχηγοί της Λαϊκής Δημοκρατίας του Ντονέτσκ και της Λαϊκής Δημοκρατίας του Λουγκάνσκ υπέγραψαν σύμφωνο ένωσης των περιοχών τους. 

Τον Μάιο του 2015 οι ηγέτες των δυο κρατών ανήγγειλαν τη διάλυση του κράτους. 

## Περιοχή

Η Νέα Ρωσία ήλεγχε τις περιοχές του Ντονέτσκ και του Λουχάνσκ ενώ είχε εδαφικές βλέψεις στις περιοχές του Χάρκοβο, Ντνιπροπετρόφσκ, Ζαπορίζια , Χερσώνoς, Μικολάιβ και Οδησσού στο ανατολικό τμήμα της Ουκρανίας.

## Ιστορία

Η Νέα Ρωσία ήταν μια ιστορική ονομασία η οποία χρησιμοποιούνταν την εποχή της Ρωσικής Αυτοκρατορίας, του ρωσικού κράτους δηλαδή από το 1721 έως το 1917, για τα εδάφη της σημερινής ανατολικής Ουκρανίας. Τα εδάφη αυτά την σοβιετική περίοδο παραχωρήθηκαν στην Ουκρανική Σοβιετική Σοσιαλιστική Δημοκρατία .

## Δείτε επίσης
* Λαϊκή Δημοκρατία του Ντονέτσκ
* Λαϊκή Δημοκρατία του Λουχάνσκ
* Κρίση στην Νοτιοανατολική Ουκρανία 2014

## Παραπομπές


Κατηγορία:Πρώην μη αναγνωρισμένα κράτη
Κατηγορία:Λαϊκή Δημοκρατία του Λουγκάνσκ
Κατηγορία:Λαϊκή Δημοκρατία του Ντονέτσκ
Κύρβεις

Οι **Κύρβεις** ήταν τριγωνικοί πίνακες, συνδεδεμένοι στην κορυφή, έτσι ώστε να σχηματίζουν τρίεδρη, κατ΄άλλους τετράεδρη, πυραμίδα, περιστρεφόμενη γύρω από έναν άξονα που είχε γραμμένους σε κάθε έδρα της τους αρχαιότατους νόμους.

## Σύνοψη
Ο Αριστοτέλης μαρτυρείότι ο Σόλων είχε βάλει να χαράξουν τον νέο θεμελιώδη νόμο της Αθήνας, του οποίου ο ίδιος ήταν ο δημιουργός, πάνω σε ένα μόνιμο και περίοπτο στύλο, όπως ήταν γραμμένος και ο προηγούμενος, ο θεμελιώδης νόμος του Δράκοντος.

## Η πολιτική γραφή της Δύσης
Η πολιτική γραφή εμφανίζεται, στην ουσία της, μέσω της χάραξης της πάνω σε ένα στέρεο υλικό, ως όρος της μονιμότητας του νόμου, της ισχύος του πέραν της ζωής του νομοθέτη, από τον οποίο το συγκεκριμένο έργο επιζεί. Γι αυτό η διευθέτηση αυτή εξηγείται από μια μαρτυρία του Αριστοτέλη:Οι νόμοι του Σόλωνος, λέει, ίσχυσαν επί εκατό χρόνια. Στην Αθηναίων Πολιτεία (XLII), ο Αριστοτέλης εξαίρει τη σημασία που είχε στην εποχή του η *εγγραφή* των εφήβων που γίνονταν πολίτες μετά τη στρατιωτική θητεία τους. Αλλά και στις Ικέτιδες του Ευριπίδη ο Άδραστος πλέκει το εγκώμιο του γραπτού νόμου, όπου γίνεται επίμονη επίκληση του «θείου νόμου» και του «πανελλήνιου νόμου».

## Παραπομπές


## Πηγή
* P.J. Rhodes, «The Athenian Constitution», Penguin Books, 1984
*Λουί Ζερνέ, Νόμοι του Πλάτωνα, Βιβλία Ι και ΙΙ

Κατηγορία:Αττικό Δίκαιο
Τζιούρα Ντόκιτς

Ο **Τζιούρα Ντόκιτς** (*[[σερβικά]] : Ђура Докић*) ( ? - Βελιγράδι 27 Νοεμβρίου 1944), ήταν Γιουγκοσλάβος, σερβικής καταγωγής, στρατιωτικός και πολιτικός. Ήταν υπουργός μεταφορών στην δοσίλογη Κυβέρνηση εθνικής σωτηρίας του Μίλαν Νέντιτς από το 1941 έως το 1944. 

Πήρε μέρος στον Α΄παγκόσμιο πόλεμο σαν συνταγματάρχης του 20ου συντάγματος πεζικού του βασιλείου της Σερβίας.

Το 1944 με την απελευθέρωση της Γιουγκοσλαβίας και την επικράτηση των κομμουνιστών του Τίτο, δικάστηκε και καταδικάστηκε σε θάνατο. Φυλακίστηκε σε νήσο του Δούναβη όπου εκτελέστηκε με τουφεκισμό και τάφηκε εκεί.  

## Παραπομπές


Κατηγορία:Σέρβοι στρατιωτικοί
Κατηγορία:Γιουγκοσλάβοι στρατιωτικοί
Κατηγορία:Υπουργοί μεταφορών της Σερβίας
Κατηγορία:Σέρβοι πρωταγωνιστές του Α' Παγκοσμίου Πολέμου
Μίλος Τρίβουνατς

Ο **Μίλος Τρίβουνατς** (*[[σερβικά]] : Милош Тривунац*), (Αλέκσινατς 16 Ιουλίου  1876 - Βελιγράδι Νοέμβριος 1944) ήταν Σέρβος φιλόλογος μεταφραστής και συγγραφέας, ιδρυτής και καθηγητής του τμήματος γερμανικής γλώσσας και λογοτεχνίας στο Πανεπιστήμιο του Βελιγραδίου. 

Είχε σπουδάσει στο Νις, το Βελιγράδι, το Μόναχο όπου το 1902 έγραψε διδακτορική διατριβή και την Λειψία. Δημοσίευσε μια σειρά από μελέτες στα γερμανικά και την σερβική γλώσσα.

Κατά τη διάρκεια του Β΄Παγκοσμίου Πολέμου, διετέλεσε Υπουργός Παιδείας στηκυβέρνηση εθνικής σωτηρίας από το 1941 έως το 1942. Μετά την απελευθέρωση του Βελιγραδίου εκτελέστηκε έως συνεργάτης των δυνάμεων κατοχής.

## Συγγραφικό έργο
* Aus dem Leben G. Bude‘ s, 1902.
* Guillaume Budes De l‘Instution du Prince. Ein Beitrg zur Geschichte der Renaissancebewung in Frankreich, 1903.
* Жена у Гетеовој поезији, 1908.
* Гетеов Фауст, 1921.
* Гете, 1931.
* Гетеова светска књижевност, 1933.
* Немачки утицај на наш језик, 1937.
* Гетеов Клавихо, 1938.

## Παραπομπές


## Αναφορές
* 
* 

Κατηγορία:Υπουργοί παιδείας της Σερβίας
Κατηγορία:Σέρβοι συγγραφείς
Ματαγάλπα

Η **Ματαγάλπα** (ισπανικά: *Matagalpa*, ισπανική  προφορά ΔΦΑ: [mataˈɣalpa]) είναι πόλη της Νικαράγουα, η πρωτεύουσα του διαμερίσματος Ματαγάλπα. Η πόλη έχει έναν πληθυσμό 109.100 κατ. (απογραφή 2005), ενώ ο πληθυσμός του διαμερίσματος είναι περισσότερο από 480.000. Η Ματαγάλπα είναι η έκτη μεγαλύτερη πόλη της Νικαράγουας και η πόλη είναι γνωστή ως το "Μαργαριτάρι του Βορρά" και η "Γη της αιώνιας άνοιξης".

Σύμφωνα με τον Χερόνιμο Πέρες, ένας ιστορικός που επισκέφθηκε την περιοχή το 1855-1856 το όνομα Ματαγάλπα σημαίνει Cabeza Principal (κύριο κεφάλι) ή Pueblo Grande (μεγάλη πόλη) από τις λέξεις της ινδιάνικης γλώσσας: Maika = Κεφάλι,  Calpul = Πόλη. Αλλά, σύμφωνα με το γλωσσολόγο πατέρα Γκιγιέρμο Κιένε, ένας καθολικός ιερέας και ιεραπόστολος, η λέξη Ματαγάλπα προέρχεται από τη γλώσσα Σούμο και σημαίνει «Πάμε όπου οι βράχοι είναι».

Έχουν υπάρξει άλλες περιγραφές της λέξης Ματαγάλπα.

Η Ματαγάλπα ήταν μια υπάρχουσα ινδική πόλη όταν οι πρώτοι Ισπανοί ήρθαν στην περιοχή αυτή ως το 1528, κατά τη διάρκεια μιας προσπάθειας να βρει ένα πέρασμα νερού στη «βόρεια θάλασσα», η Καραϊβική. Η ισπανική αποίκιση της Νικαράγουας προήλθε από την κατεύθυνση του Ειρηνικού Ωκεανού, ο οποίος ονομάστηκε Νότια Θάλασσα από τους Ισπανούς.

Η Ματαγάλπα βρίσκεται στην ηπειρωτική χάσμα ανάμεσα στον Ειρηνικό Ωκεανό και την Καραϊβική Θάλασσα. 

## Εξωτερικοί σύνδεσμοι
*
*Στατιστικά Στοιχεία της Ματαγάλπα 
*Τουριστικές πληροφορίες της Ματαγάλπα 

Κατηγορία:Πόλεις της Νικαράγουας
Διασυνδετική ψυχιατρική

Η **Διασυνδετική Ψυχιατρική** (γνωστή και ως Ψυχιατρική Συμβουλευτική, ή Συμβουλευτική-Διασυνδετική Ψυχιατρική), είναι ο κλάδος της ψυχιατρικής που ασχολείται με την διασύνδεση της Iατρικής με την Ψυχιατρική. Συνήθως εφαρμόζεται στα πλαίσια των Γενικών Νοσοκομείων, αλλά και της πρωτοβάθμιας περίθαλψης.

Ο ρόλος του Συμβουλευτικού-Διασυνδετικού Ψυχιάτρου, είναι να συμβάλλει ενεργά στη διαγνωστική διαδικασία που λαμβάνει χώρα στις κλινικές διαφόρων ειδικοτήτων του Γενικού Νοσοκομείου (π.χ. παθολογική, χειρουργική, ορθοπεδική κ.ά.), κατόπιν αιτήματος των ιατρών του εκάστοτε τμήματος.

Η Διασυνδετική Ψυχιατρική έχει κοινά πεδία δράσης με άλλες ειδικότητες, όπως η ψυχοσωματική ιατρική, η ψυχολογία της υγείας και η νευροψυχιατρική.

## Σκοπός
Η Διασυνδετική Ψυχιατρική παρέχει υπηρεσίες, τόσο σε νοσηλευόμενους, όσο και σε εξωτερικούς ασθενείς, καθώς και σε εκείνους που προσέρχονται στα τμήματα επειγόντων περιστατικών. Η κλήτευση του διασυνδετικού ψυχιάτρου, γίνεται όταν η ιατρική ομάδα έχει ερωτηματικά για την ψυχική υγεία ενός ασθενούς, ή όταν η ψυχική υγεία ενός ασθενούς επηρεάζει τη φροντίδα και τη θεραπεία του. 

Βασικές αρμοδιότητές του περιλαμβάνουν:

# Εξέταση "γενικών" ασθενών που παρουσιάζουν ψυχιατρικά συμπτώματα και αποκλίνουσα  συμπεριφορά όπως το Delirium.
# Υποστήριξη ψυχικά ασθενών, που έχουν εισαχθεί για την αντιμετώπιση σωματικών παθήσεων.
# Παροχή βοήθειας στην αξιολόγηση της ικανότητας ενός ασθενούς, να συναινέσει σε μια θεραπευτική αγωγή.
# Εξέταση ασθενών που αναφέρουν σωματικά συμπτώματα, ως αποτέλεσμα ψυχικής διαταραχής, ή ασθενών με "Ιατρικώς-ανεξήγητα" σωματικά προβλήματα.
# Εξέταση και υποστήριξη ασθενών που δεν έχουν κάποια ψυχιατρική πάθηση, αλλά βιώνουν δυσφορία εξαιτίας των ιατρικών προβλημάτων τους.
# Εξέταση και υποστήριξη ασθενών που έχουν αποπειραθεί να αυτοκτονήσουν ή να αυτοτραυματιστούν. 
# Παροχή βοήθειας με διάγνωση, θεραπεία και αξιολόγηση της λειτουργικότητας ατόμων με άνοια, συμπεριλαμβανομένης της συμβουλευτικής για την μακροχρόνια παροχή φροντίδας.

## Πηγές
* Διασυνδετική ψυχιατρική, επιμέλεια: Λ. Λύκουρας, Κ. Σολδάτος, Γιάννης Ζέρβας. Ιατρικές Εκδόσεις Βήτα, 2009

## Εξωτερικοί σύνδεσμοι
* https://web.archive.org/web/20130312051308/http://www.centreformentalhealth.org.uk/news/2012_liaison_psychiatry.aspx
* http://www.rcpsych.ac.uk/pdf/Liaison-psychiatry-faculty-report.pdf

Διασυνδετικη
Τζονγκ Χόνγκ-γουον

Ο **Τζονγκ Χόνγκ-γουον** (Jung Hong-won, κορεατικά 정홍원, γεν. 9 Οκτωβρίου 1944 ) είναι πολιτικός από τη Νότια Κορέα, πρωθυπουργός της χώρας από τις 26 Φεβρουαρίου 2013. Ανακοίνωσε την παραίτησή του στις 27 Απριλίου 2014.

## Πρώτα χρόνια και εκπαίδευση
Ο Τζονγκ απέκτησε τίτλο μπάτσελορ στη Νομική (Bachelor of Laws, τελειόφοιτος) από το Πανεπιστήμιο Σόνγκιουνγκουαν. Αφού πέρασε τις εξετάσεις για δικαστικός, έγινε εισαγγελέας.
## Σταδιοδρομία
Εγινε γνωστός με την επίλυση αρκετών σοβαρών υποθέσεων, όπως του σκανδάλου Λι Τζανγκ (이철희·장영자 어음 사기사건), στο οποίο ενεπλάκησαν ως κατηγορούμενοι οι συγγενείς του προέδρου Τσουν ντου-χουάν και του σκανδάλου με το καζίνο Γουόκερ Χιλ.

Ο Τζονγκ παραιτήθηκε από εισαγγελέας το 2003 και εν συνεχεία υπηρέτησε ως πρόεδρος του  Ινστιτούτου Δικαιοσύνης
(법무연수원). Από το 2004 ως το 2006 ήταν επίτροπος στην Εθνική Εφορευτική Επιτροπή της Κορέας. Την περίοδο από το 2008 ως το 2011, ήταν πρόεδρος του Σωματείου Νομικής Βοήθειας της Κορέας (대한법률구조공단). 

Έγινε μέλος του Κόμματος Σένουρι πριν τη διεξαγωγή των βουλευτικών εκλογών του 2012.
Στις 8 Φεβρουαρίου 2013 διορίστηκε στην πρωθυπουργία από την νεοεκλεγείσα πρόεδρο Παρκ Γκούν-χιε. Μετά την έγκριση του διορισμού του από την Εθνοσυνέλευση, ο Τζονγκ ορκίστηκε επίσημα και ανέλαβε πρωθυπουργός στις 26 Φεβρουαρίου 2013. Τον Απρίλιο του 2014, λίγο μετά το ναυάγιο του   MV ''Sewol'' κατά το οποίο πέθαναν περισσότερα από 200 άτομα, ο πρωθυπουργός υπέβαλε την παραίτησή του. Η πρόεδρος έκανε αποδεκτή την παραίτηση καταρχήν, όμως ο ίδιος παρέμεινε στην πρωθυπουργία μέχρι την έγκριση αντικαταστάτη.

Για να τον διαδεχτούν διορίστηκαν 2 άτομα, με τελευταίο τον Μουν Τσανγκ – Κέουκ, που παραιτήθηκε έπειτα από σχόλια που έκανε αναφορικά με το παρελθόν της χώρας του με την Ιαπωνία. Ο προκάτοχος του Μουν , Αν Ντάι-χι (ανώτατος δικαστής) ο οποίος είχε πάρει την εντολή, επίσης παραιτήθηκε για κάποιο ηθικό ζήτημα.

## Παραπομπές



Κατηγορία:Πρωθυπουργοί της Νότιας Κορέας
Live Shit: Binge & Purge

**Live Shit: Binge & Purge** είναι ο τίτλος του τριπλού, ζωντανά ηχογραφημένου δίσκου του Αμερικάνικου Heavy Metal συγκροτήματος Metallica, ο οποίος κυκλοφόρησε στις 23 Νοεμβρίου του 1993 μέσω της δισκογραφικής εταιρείας "Elektra Records".
Οι συναυλίες πραγματοποιήθηκαν κατά την διάρκεια των περιοδειών "Damaged Justice Tour", "Wherever We May Roam Tour" και "Nowhere Else to Roam Tour", από το 1989 μέχρι το 1993.
Οι συγκεκριμένες ηχογραφήσεις κυκλοφόρησαν και σε μορφή βίντεο και DVD, με τα πρώτα δύο μέρη της κυκλοφορίας να προέρχονται από την εμφάνιση των Metallica στο "Sports Arena" του Σαν Ντιέγκο της Καλιφόρνια στις 13 και 14 Ιανουαρίου 1992 και το τρίτο στο "Coliseum" του Σιάτλ στις 29 και 30 Αυγούστου 1989.
Το "*Live Shit: Binge & Purge*" έχει βραβευθεί ως 15 φορές πλατινένιο με πωλήσεις που ξεπερνούν τα πέντε εκατομμύρια αντίτυπα στις Ηνωμένες Πολιτείες.

## Τραγούδια
*Όλα τα τραγούδια γραμμένα από τους [[Τζέιμς Χέτφιλντ]] και [[Λαρς Ούλριχ]], εκτός από τα σημειωμένα*

**CD 1**

**CD 2**

## Θέσεις τσαρτ
***Live Shit: Binge & Purge*** *(άλμπουμ)*

***Επίσημη κυκλοφορία: [[23 Νοεμβρίου]] [[1993]]***

## Βραβεία
***Live Shit: Binge & Purge*** *(άλμπουμ)*
Ηνωμένες Πολιτείες (*RIAA Certification*) : 15 x πλατινένιος 

## Μέλη των Metallica
Η σύνθεση του συγκροτήματος κατά τις ηχογραφήσεις του "***Live Shit: Binge & Purge***" είχε την εξής μορφή:
* Τζέιμς Χέτφιλντ - κιθάρα, κύρια φωνητικά
* Κερκ Χάμμετ - κιθάρα
* Τζέισον Νιούστεντ - μπάσο, φωνητικά
* Λαρς Ούλριχ - τύμπανα

## Παραπομπές


## Πηγές
* Live Shit: Binge & Purge - Metallica | Songs, Reviews, Credits, Awards | AllMusic
* Metallica - Live Shit: Binge & Purge (album review ) | Sputnikmusic
* Metallica - Live Shit: Binge & Purge - Encyclopaedia Metallum: The Metal Archives
* Metallica - Live Shit: Binge & Purge review - Metal Storm

Κατηγορία:Άλμπουμ του 1993
Κατηγορία:Live άλμπουμ των Metallica
Λουί Ζερνέ

Ο **Λουί Ζερνέ** (γαλ. Louis-Jules Gernet (1882  Παρίσι - 1962) ήταν Γάλλος ελληνιστής και ανθρωπολόγος. Διετέλεσε καθηγητής Κλασικής Φιλολογίας στο Αλγέρι και το 1948 δίδαξε  ιστορική ανθρωπολογία της αρχαίας Ελλάδας στην École des hautes pratique études. Από το 1949-1961 ήταν εκδότης του περιοδικού L'Année Sociologique.

Ο Ζερνέ ήταν ιδρυτής της ιστορικής ανθρωπολογίας της αρχαιότητας. Ξεκινώντας από την εφαρμογή των αρχών της  κοινωνιολογίας του Ντιρκέμ (Durkheim) ανέπτυξε μεθόδους για την ερμηνεία των ιστορικών και ανθρωπολογικών δεδομένων της ελληνικής αρχαιότητας. 

Γνωστό είναι επίσης ότι μετέφρασε και σχολίασε τους Αττικούς ρήτορες, Λυσία και Αντιφώντα καθώς και τους Νόμους του Πλάτωνα τα βιβλία Ι και ΙΙ. Το όνομά του φέρει το κέντρο Louis Gernet στο Παρίσι.

## Παραπομπές


## Βιβλιογραφία
*Α. Taddei, Louis Gernet e le TECNICHE del diritto ateniese . Biblioteca di Studi Antichi, 85, Pisa 2001

## Εξωτερικοί σύνδεσμοι
* Le Centre Louis Gernet (ehess.fr)
* Site de l'ANHIMA , 2 rue Vivienne, Paris

Κατηγορία:Γάλλοι κοινωνιολόγοι
Κατηγορία:Γάλλοι ανθρωπολόγοι
Κατηγορία:Γάλλοι γλωσσολόγοι
Κατηγορία:Γάλλοι ιστορικοί
Κατηγορία:Γάλλοι φιλόλογοι
Νέα Ρωσία

[thumb|Χάρτης με την περιοχή της Νέας Ρωσίας στην τσαρική [Ρωσία (1897).]]

Η **Νέα Ρωσία** (ρωσικά: Новороссия, Νοβορόσσια) αποτελεί ιστορικό όρο, καθώς επίσης ήταν και μια εδαφική υποδιαίρεση της Ρωσικής Αυτοκρατορίας στο νότιο τμήμα της, μεταξύ της Μαιώτιδας λίμνης και κατά μήκος της Μαύρης Θάλασσας. 

Η περιοχή απελευθερώθηκε από τη Ρωσική Αυτοκρατορία στα τέλη του 18ου αιώνα από τους Οθωμανούς και παρέμεινε υπό τον έλεγχό της μέχρι την Οκτωβριανή Επανάσταση του 1917. Στη σημερινή εποχή τα εδάφη αυτά περιλαμβάνουν:  την περιοχή του Ντονέτσκ, τμήμα της περιοχής του Λουχάνσκ, την περιοχή του Ντνιπροπετρόφσκ, την περιοχή της Ζαπορίζια, την περιοχή του Μικολάιβ, την περιοχή της Χερσώνος, την περιοχή της Οδησσού στην Ουκρανία, το Κράι Κρασνοντάρ, το Κράι Σταυρούπολης, την Περιφέρεια Ροστόφ, την Κριμαία στη Ρωσία και το νότιο τμήμα της μολδαβικής δημοκρατίας της Υπερδνειστερίας.

## Παραπομπές


## Πηγές
*Иван Черников, Гибель империи казаков: поражение непобежденных. Глава. 2. НОВОРОССИЯ. Litres, 2014

Κατηγορία:Ιστορικές περιοχές της Ρωσίας
Κατηγορία:Ιστορικές περιοχές της Ουκρανίας
Κατηγορία:Ιστορικές περιοχές της Μολδαβίας
Μητροπολίτης Θεσσαλιώτιδος και Φαναριοφερσάλων Τιμόθεος

Ο **Μητροπολίτης Θεσσαλιώτιδος και Φαναριοφερσάλων Τιμόθεος** (κατά κόσμον Νικόλαος Άνθης, Κοντόκαλι Κέρκυρας, 3 Ιουνίου 1964) είναι Έλληνας θεολόγος και Επίσκοπος της Εκκλησίας της Ελλάδoς.

## Βιογραφικά στοιχεία
Ο κατά κόσμον Νικόλαος Άνθης γεννήθηκε στις 3 Ιουνίου 1964 στο Κοντόκαλι Κερκύρας. Στις 8 Μαΐου 1986 εκάρη μοναχός. Στις 12 Ιουλίου 1986 χειροτονήθηκε Διάκονος και στις 15 Αυγούστου 1992 Πρεσβύτερος. Σπούδασε στη Θεολογική Σχολή Αθηνών, από την οποία αποφοίτησε το 1993. Υπηρέτησε ως Ιεροκήρυκας στη Μητρόπολη Κερκύρας (1986-1999), ως Εφημέριος της Αρχιεπισκοπής Αθηνών (1999-2014) και ως Γραμματέας διαφόρων Συνοδικών Επιτροπών.

Στις 25 Ιουνίου 2014 εξελέγη Μητροπολίτης Θεσσαλιώτιδος και Φαναριοφερσάλων από την Ιεραρχία της Εκκλησίας της Ελλάδος, συγκεντρώνοντας στον δεύτερο εκλογικό γύρο (Τριπρόσωπο) 61 ψήφους. Η εις Επίσκοπο χειροτονία του πραγματοποιήθηκε στις 30 Ιουνίου 2014 στον Ιερό Ναό του Αγίου Διονυσίου του Αρεοπαγίτου Αθηνών από τον Αρχιεπίσκοπος Αθηνών Ιερώνυμο Β'. Ενθρονίστηκε στην πόλη της Καρδίτσας, στις 19 Ιουλίου 2014, παρουσία του Αρχιεπισκόπου και πολλών Αρχιερέων.

## Παραπομπές


Κατηγορία:Μητροπολίτες Θεσσαλιώτιδος και Φαναριοφερσάλων
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
BBC iPlayer

Το **BBC iPlayer** είναι υπηρεσία διαδικτυακής τηλεόρασης και ραδιοφώνου, δημιουργημένη από το BBC. Η υπηρεσία μπορεί να χρησιμοποιηθεί από ηλεκτρονικούς υπολογιστές. Επιπλέον μπορεί να χρησιμοποιηθεί από κονσόλες βιντεοπαιχνιδιών, από καλωδιακή τηλεόραση, από smartphone και από tablet.

Στην αρχή η υπηρεσία ονομαζόταν **Integrated Media Player** (iMP), μετά **Interactive Media Player** και μετά **MyBBCPlayer**.

Στις 27 Δεκεμβρίου 2007 η υπηρεσία μετονομάστηκε σε *BBC iPlayer* και ξεκίνησε να λειτουργεί κανονικά και όχι σε δοκιμαστική (beta) μορφή, όπως ήταν πριν. Στις 25 Ιουλίου του 2008, το BBC άλλαξε τη μορφή της ιστοσελίδας. Τον Μάιο του 2010 η ιστοσελίδα άλλαξε και πάλι μορφή, ώστε να έχει ένα "κοινωνικό περιβάλλον".

Τον Φεβρουάριο του 2010, η υπηρεσία ξεκίνησε να παρέχει και βίντεο από άλλους τηλεοπτικούς σταθμούς εκτός του BBC, όπως από το ITV, το ITV2, το ITV3, το ITV4, το Channel 4, το E4, το More4, το Film4, το Channel 5, το 5Star, το 5USA και το S4C.

187x187px|thumb|Πρώην λογότυπο του BBC iPlayer έως το 2021|αριστεράΤον Απρίλιο του 2014, η υπηρεσία άλλαξε ξανά μορφή, ώστε να είναι πιο εύχρηστη στον χρήστη. Η προβολή τηλεοπτικών εκπομπών (μαγνητοσκοπημένων ή ζωντανών) από οποιονδήποτε κανάλι του BBC ή τρίτου φορέα, χωρίς άδεια θεωρείται ποινικό αδίκημα.

Το 2015 το BBC ανέφερε ότι προχώρησε εκ νέου στην αναπαραγωγή περιεχομένου εικόνας και ήχου μέσω του προτύπου HTML5 σε διάφορα προγράμματα περιήγησης ιστού, αποχωρώντας από την εφαρμογή του Adobe Flash.

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:British Broadcasting Corporation
Κατηγορία:Λογισμικό Android
Κατηγορία:Λογισμικό Windows Phone
Κατηγορία:Λογισμικό αναπαραγωγής πολυμέσων
Κατηγορία:Διαδικτυακές υπηρεσίες
Οράγγης

Ο **Οράγγης** (αγγλικά: *Orange River*, αφρικάανς: *Oranjerivier*) είναι ο μακρύτερος ποταμός της Νότιας Αφρικής. Ο ποταμός πηγάζει στα Ντράκενσμπεργκ στο Λεσότο και ρέοντας προς τα δυτικά και εκβάλλει στον Ατλαντικό, διανύοντας περίπου 2.200 χιλιόμετρα. Σχηματίζει τμήμα των διεθνών συνόρων ανάμεσα σε Νότια Αφρική και Ναμίμπια και ανάμεσα σε Νότια Αφρική και Λεσότο, καθώς και πολλά όρια επαρχιών εντός της Νότιας Αφρικής. Αν και, με την εξαίρεση του Άπινγκτον, δεν περνάει από μεγάλες πόλεις, ο Οράγγης έχει σημαντικό ρόλο στην οικονομία μέσω της παραγωγής υδροηλεκτρικής ενέργειας και της παροχής νερού για άρδευση.

Ο Οράγγης πηγάζει κοντά στο ανατολικό άκρο των υψιπέδων του Λεσότο, στα όρη Ντράγκενσμπεργκ, σε υψόμετρο 3.300 μέτρων και είναι γνωστός σε εκείνη την περιοχή ως Σινκού ή Σενκού. Το Λεσότο βρίσκεται ολόκληρο στη λεκάνη απορροής του Οράγγη. Στη συνέχεια ρέοντας νότια, εισέρχεται στη Νότια Αφρική και μετά δυτικά, σχηματίζοντας μια πλατιά κοιλάδα, με βάθος περίπου 300 μέτρα και πλάτος περίπου 50 χιλιόμετρα. Σχηματίζει τα όρια των επαρχιών του Ελεύθερου Κράτους και του Ανατολικού Ακρωτηρίου. Στη συνέχεια δέχεται τα νερά του Καλεντόν, λίγο πριν το φράγμα Γκάμπιερ. Μετά βρίσκεται στην πορεία του ποταμού ένα ακόμη φράγμα, το φράγμα Φάντερκλουφ. Στο δυτικό άκρο της επαρχίας του Ελεύθερου Κράτους δέχεται τα νερά του κύριου παραπόταμού του, του Βάαλ και εισέρχεται στην επαρχία του Βόρειου Ακρωτηρίου. Στην κοιλάδα του Βάαλ ζει περίπου ο μισός πληθυσμός της Νότιας Αφρικής. Στη συνέχεια, ο ποταμός ρέει δυτικά, διασχίζοντας ερημικές περιοχές νότια της ερήμου Καλαχάρι. Αφού περάσει το Κακάμα, ο Οράγγης σχηματίζει τους ύψους 56 μέτρων καταρράκτες Ογκράμπις. Από αυτό το σημείο και μετά, αρχίζει ο κατώτερος ρους του Οράγγη, όπου ο ποταμός διασχίζει ηφαιστειακά πετρώματα, που σχηματίζουν γκρεμούς μέχρι και 300 μέτρων στις όχθες του ποταμού. Στα τελευταία 550 χιλιόμετρα της διαδρομής του, ο Οράγγης αποτελεί το σύνορο ανάμεσα σε Νότια Αφρική και Ναμίμπια.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Αφρικής
Κατηγορία:Ποταμοί της Νότιας Αφρικής
Κατηγορία:Ποταμοί της Ναμίμπιας
Αριθμοί των ταξί

Στα μαθηματικά, **αριθμοί των ταξί** είναι οι αριθμοί που συμβολίζονται, Ta(n) ή Taxicab(n), και ορίζονται ως εξής: ο μικρότερος αριθμός ο οποίος μπορεί να εκφραστεί ως το άθροισμα δύο θετικών αλγεβρικών κύβων, με n διαφορετικούς τρόπους. Το όνομα προήλθε από ένα περιστατικό που συνέβη στους μαθηματικούς Γκόντφρεϊ Χάρολντ Χάρντι και Σρινιβάσα Ραμανούτζαν. Ο Χάρντι γράφει:

## Γνωστοί αριθμοί των ταξί
Μέχρι σήμερα, οι έξι παρακάτω αριθμοί είναι γνωστοί:

:\begin{matrix}\operatorname{Ta}(1)&=&2 &=& 1^3 + 1^3\end{matrix}

:\begin{matrix}\operatorname{Ta}(2)&=&1729&=&1^3 &+& 12^3 \\&&&=&9^3 &+& 10^3\end{matrix}

:\begin{matrix}\operatorname{Ta}(3)&=&87539319&=&167^3 &+& 436^3 \\&&&=&228^3 &+& 423^3 \\&&&=&255^3 &+& 414^3\end{matrix}

:\begin{matrix}\operatorname{Ta}(4)&=&6963472309248&=&2421^3 &+& 19083^3 \\&&&=&5436^3 &+& 18948^3 \\&&&=&10200^3 &+& 18072^3 \\&&&=&13322^3 &+& 16630^3\end{matrix}

:\begin{matrix}\operatorname{Ta}(5)&=&48988659276962496&=&38787^3 &+& 365757^3 \\&&&=&107839^3 &+& 362753^3 \\&&&=&205292^3 &+& 342952^3 \\&&&=&221424^3 &+& 336588^3 \\&&&=&231518^3 &+& 331954^3\end{matrix}

:\begin{matrix}\operatorname{Ta}(6)&=&24153319581254312065344&=&582162^3 &+& 28906206^3 \\&&&=&3064173^3 &+& 28894803^3 \\&&&=&8519281^3 &+& 28657487^3 \\&&&=&16218068^3 &+& 27093208^3 \\&&&=&17492496^3 &+& 26590452^3 \\&&&=&18289922^3 &+& 26224366^3\end{matrix}

## Δείτε επίσης
* Διοφαντική εξίσωση
* Πυθαγόρεια τριάδα

## Παραπομπές


Κατηγορία:Θεωρία αριθμών
Τάαβι Ρούιβας

Ο **Τάαβι Ρούιβας** (*Taavi Rõivas*, γενν. 26 Σεπτεμβρίου 1979) είναι Εσθονός πολιτικός, ο οποίος διετέλεσε πρωθυπουργός της Εσθονίας από τις 26 Μαρτίου 2014 έως τις 23 Νοεμβρίου του 2016. Είναι επικεφαλής του Εσθονικού Μεταρρυθμιστικού Κόμματος από τις 6 Απριλίου 2014.

Προτού γίνει πρωθυπουργός, χρημάτισε υπουργός Κοινωνικών Θεμάτων, από το 2012 ως το 2014. Στις 14 Μαρτίου 2014 διορίστηκε από τον πρόεδρο Τόμας Χέντρικ Ίλβες στην πρωθυπουργία, για να διαδεχθεί τον Άντρους Άνσιπ. Ηγήθηκε των συνομιλιών ανάμεσα στο Μεταρρυθμιστικό Κόμμα και στο Σοσιαλδημοκρατικό Κόμμα, με σκοπό να σχηματιστεί νέα κυβέρνηση. Η συμφωνία για τη νέα κυβέρνηση υπογράφτηκε στις 20 Μαρτίου και ο διορισμός του Ρούιβας στην πρωθυπουργία εγκρίθηκε από το κοινοβούλιο (Riigikogu) στις 24 Μαρτίου. Μετά την έγκριση της σύνθεσης της κυβέρνησης από τον πρόεδρο Ίλβες στις 26 Μαρτίου, ο Ρούιβας έγινε ο νεότερος σε ηλικία αρχηγός κυβερνήσεως στην ΕΕ.

## Σταδιοδρομία
μικρογραφία|Ο Τάαβι Ρούιβας στο εσθονικό Arvamusfestival (), 16 Αυγούστου 2014
Μέλος του Μεταρρυθμιστικού Κόμματος από το 1998, η πολιτική του σταδιοδρομία ξεκίνησε όταν ανέλαβε σύμβουλος του υπουργού Δικαιοσύνης Μαρτ Ρασκ από το 1999 ως το 2002. 
Ο Ρούιβας ήταν δήμαρχος της επαρχίας Χαάρμπεστι του Τάλιν την περίοδο 2004-2005 και σύμβουλος του υπουργού αρμοδίου επί των Θεμάτων Πληθυσμού Πάουλ-Έρικ Ρούμο, από το 2003 ως το 2004. Το 2005 έγινε σύμβουλος του πρωθυπουργού και ηγέτη του Μεταρρυθμιστικού Κόμματος, Άντρους Άνσιπ. Εξελέγη δημοτικός σύμβουλος του Τάλιν το 2005 και βουλευτής το 2007 και το 2011.
Το Δεκέμβριο του 2012 έγινε το νεαρότερο σε ηλικία μέλος της εσθονικής κυβέρνησης, αναλαμβάνοντας υπουργός Κοινωνικών Θεμάτων στη θέση του Χάνο Πέβκουρ. Με τη σειρά του ο Πέβκουρ αντικατέστησε την Κρίστεν Μίτσαλ ως υπουργός Δικαιοσύνης, μετά την παραίτησή της λόγω καταγγελιών για διαφθορά από το μέλος του κόμματός του, Σίλβερ Μέικαρ.

Τον Φεβρουάριο του 2014 ο πρωθυπουργός Άνσιπ ανακοίνωσε την επικείμενη παραίτησή του έναν χρόνο πριν διεξαχθούν εκλογές το 2015 και παρέδωσε τη θέση του στον πρώην ηγέτη του Μεταρρυθμιστικού Κόμματος Σιμ Κάλας, πρωθυπουργό της περιόδου 2002-2003. Ο Κάλας ξεκίνησε διαβουλεύσεις με το Σοσιαλδημοκρατικό Κόμμα, αλλά ανακοίνωσε ξαφνικά στις 12 Μαρτίου ότι δεν τον ενδιέφερε η θέση, λόγω της κριτικής των ΜΜΕ για τις ενέργειες του ίδιου όταν ήταν πρόεδρος της Τράπεζας της Εσθονίας, στις αρχές της δεκαετίας του '90. Την ίδια ημέρα ο Ρούιβας επιλέχθηκε από την ηγεσία του κόμματος ως υποψήφιος για την πρωθυπουργία.

Ανέλαβε πρωθυπουργός το Μάρτιο του 2014.

## Προσωπική ζωή
Εκτός από εσθονικά, ομιλεί αγγλικά, φινλανδικά και ρωσικά.

Σύζυγος του είναι η τραγουδίστρια της ποπ Λουίζα Βερκ και έχουν 1 κόρη.

## Παραπομπές


Κατηγορία:Πρωθυπουργοί της Εσθονίας
Ο χορός της Σαλώμης

**Ο χορός της Σαλώμης** είναι κλασική ταινία της Columbia Pictures παραγωγής 1953 σε σκηνοθεσία Γουίλιαμ Ντίτερλε, στην οποία πρωταγωνιστούν η Ρίτα Χέιγουορθ και ο Στιούαρτ Γκρέιντζερ. Η ταινία περιγράφει την ζωή της Εβραίας πριγκίπισσας Σαλώμης  από την εξορία της από την Ρώμη μέχρι και τον χορό των επτά πέπλων.

## Περίληψη
Η πριγκίπισσα Σαλώμη, θετή κόρη του βασιλιά Ηρώδη, επιστρέφει στη Γαλιλαία μετά από εντολή του Τιβέριου Καίσαρα. Η Σαλώμη συνοδεύεται από τον Κλαύδιο, διοικητή της Λεγεώνας των Ρωμαίων στη Γαλιλαία και κρυφό μαθητή του Ιωάννη του Βαπτιστή. Ο Κλαύδιος αποτυγχάνει να πετύχει την προστασία του Ιωάννη από τον Ρωμαίο Κυβερνήτη Πόντιο Πιλάτο. Όμως, η Σαλώμη, που πιστεύει στο κήρυγμα του Ιωάννη, είναι αποφασισμένη να τον βοηθήσει. Έτσι, προτείνει στον Ηρώδη να του χορέψει το χορό με τα Επτά Πέπλα με αντάλλαγμα τη ζωή του Ιωάννη. Δυστυχώς, η Ηρωδιάς, η μητέρα της Σαλώμης, καταφέρνει να πείσει τον Ηρώδη να εκτελέσει τον Ιωάννη, πριν η κόρη της τελειώσει το χορό.

## Διανομή ρόλων
* Ρίτα Χέιγουορθ ως Σαλώμη    
* Στιούαρτ Γκρέιντζερ ως Διοικητής Κλαύδιος    
* Τσαρλς Λότον ως Ηρώδης Αντίπατρος    
* Τζούντιθ Άντερσον ως Ηρωδιάς    
* Σέντρικ Χάρντγουικ ως Τιβέριος Καίσαρας	    
* Άλαν Μπάντελ ως Ιωάννης Βαπτιστής 			    
* Μπέιζιλ Σίντνει ως Πόντιος Πιλάτος		    
* Μόρις Σβαρτς ως Έζρα			    
* Άρνολντ Μορς ως Μίχα

## Προετοιμασία
Ο φημισμένος τότε σκηνοθέτης Σέσιλ Ντε Μιλ στην αρχή προσπάθησε να υπογράψει με την Ρίτα Χέιγουορθ  για τον ρόλο της Σαλώμης. Όμως, ο επικεφαλής της Κολούμπια, Χάρι Κον, είχε την ιδέα ότι αυτός θα κάνει ένα βιβλικό έπος με την Ρίτα. Δεκατρία χρόνια αργότερα  ο Τζέσι Λάσκυ Τζερ τον επισκέφθηκε στο γραφείο του. Ο Κον είπε στον Λάσκυ ότι είχε χρονικό περιθώριο από την Παρασκευή μέχρι και τη Δευτέρα να γράψει ένα σενάριο που η  Χέιγουορθ θα συμφωνούσε να πρωταγωνιστεί. Η πέμπτη σελίδα της ιστορίας του Λάσκυ εντυπωσίασε την Ρίτα και αποφάσισε να συμμετέχει. Τα γυρίσματα της ταινίας άρχισαν με σκηνοθέτη τον Γουίλιαμ Ντίτερλε. Ο Ντίτερλε συμβουλεύτηκε αστρολόγους για το πώς θα στήσει τα πλάνα και πως να σχεδιάσει τις σκηνές. Σχεδιαστής κουστουμιών διορίστηκε ο Τζιν Λούις.

## Παραπομπές

## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1950
Κατηγορία:Ταινίες του 1953
Κατηγορία:Ταινίες σε σκηνοθεσία Γουίλιαμ Ντίτερλε
Κατηγορία:Αγγλόφωνες ταινίες
Κατηγορία:Αμερικανικές βιογραφικές ταινίες
Κατηγορία:Αμερικανικές δραματικές ταινίες
Κατηγορία:Ταινίες παραγωγής Columbia Pictures
Ζοζέπ Μαρία Μαουρί

Ο **Ζοζέπ Μαρία Μαουρί ι Πριόρ** (Josep Maria Mauri i Prior, γενν. το 1941) είναι Καταλανός Καθολικός ιερέας και από το 2012 προσωπικός αντιπρόσωπος του επισκοπικού Συνηγεμόνα της Ανδόρρας. Αρχιεπισκόπου Ζουάν Ενρίκες Βίβες Σισίλια.

## Βιογραφία
Γεννήθηκε στην Παλάρς Ζουσά της Ισπανίας και χειροτονήθηκε ιερέας το 1965. Το 2010 διορίστηκε γενικός επίσκοπος της Επισκοπής της Ουρχέλ και αναπληρωτής του τότε αντιπροσώπου του επισκοπικού Συνηγεμόνα της Ανδόρρας, Νεμέσι Μαρκές Όστε. Στις 20 Ιουλίου 2012 ορκίστηκε προσωπικός αντιπρόσωπος.

## Εξωτερικοί σύνδεσμοι
*Βίντεο ορκωμοσίας του Μαουρί

## Παραπομπές


Κατηγορία:Ισπανοί κληρικοί
Κατηγορία:Ρωμαιοκαθολικός κλήρος
Κατηγορία:Ηγέτες εν ενεργεία
Κατηγορία:Αντιπρόσωποι του Επισκοπικού Συνηγεμόνα της Ανδόρρας
Πάο ντε Ασούκαρ

thumb|250px|Το τελεφερίκ
Το **Πάο ντε Ασούκαρ** (πορτογαλικά: *Pão de Açúcar*, κυριολεκτικά, «κώνος ζάχαρης») είναι λόφος στο Ρίο ντε Τζανέιρο, στην είσοδο του κόλπου Γκουαναμπάρα, σε μια μικρή χερσόνησο. Έχει ύψος 396 μέτρα. Το όνομά του προέρχεται από την ομοιότητά του με τον κώνο ζάχαρης. 

## Γεωλογία
Το Πάο ντε Ασούκαρ αποτελείται από γρανίτη και γνεύσιο της κάμβριας εποχής και του νεοπρωτεροζωικού αιώνα, δηλαδή ηλικίας περίπου 600 εκατομμυρίων ετών, που έχει διαβρωθεί και αποστρογγυλοποιηθεί με το καιρό, φαινόμενο στο οποίο συνεισφέρε η ύπαρξη ρηγμάτων στην περιοχή. Τόσο το Πάο ντε Ασούκαρ όσο και ο γειτονικός λόφος Ούρκα αποτελούνται από οφθαλμοειδή γνεύσιο ενώ το μεσοδιάστημα ανάμεσα στους δύο λόφους αποτελείται από μια μορφή γνεύσιου που διαβρώνεται πιο εύκολα. Ο γρανίτης του Πάο ντε Ασούκαρ επίσης σχηματίζει την κορυφή του Πέδρα ντα Γκάβεα, όπου πάνω στον όγκο του γνεύσιου υπάρχει στρώμα γρανίτη πάχους 150 μέτρων. 

Η δημιουργία του Πάο ντε Ασούκαρ σχετίζεται με την σύγκρουση τεκτονικών πλακών με τη δυτική Γκοντβάνα, αυξάνοντας το μέγεθός της από το νεοπρωτεροζωικό μέχρι την ορδοβίκια περιόδο, πριν περίπου 500 εκατομμύρια χρόνια. Στην περιοχή του Ρίο ντε Τζανέιρο αυτό είχε ως αποτέλεσμα τη δημιουργία ηφαιστειακών πλουτωνικών πετρωμάτων, όπως οι γρανίτες. Μετά τη διάσπαση της Παγγαίας, η περιοχή γνώρισε πάλι ηφαιστειακή δραστηριότητα, πριν περίπου 150 εκατομύρια χρόνια.

## Ιστορία
Στους πρόποδες του Πάο ντε Ασούκαρ ιδρύθηκε την 1 Μαρτίου 1565 η πόλη του Σάο Σεμπαστιάο ντο Ρίο ντε Τζανέιρο, η οποία εξελίχθηκε στο σημερινό Ρίο ντε Τζανέιρο. Η θέση είναι οχυρή και ήταν παρατηρητήριο για να εντοπίζονται όσοι πλησιάζουν στο κόλπο. Από το 1912, η κορυφή του Πάο ντε Ασούκαρ συνδέεται μέσω τελεφερίκ με το διπλανό λόφο Ούρκα (222 μέτρα). Ήταν το πρώτο τελεφερίκ που κατασκευάστηκε στη Βραζιλία και είναι το τρίτο παλαιότερο στον κόσμο. Το τελεφερίκ έχει μήκος 750 μέτρα και άνοιξε για το κοινό το 1913. Σήμερα το πρώτο τελεφερίκ ανεβαίνει μέχει το λόφο Ούρκα και μετά ένα δεύτερο φτάνει στην κορυφή του Πάο ντε Ασούκαρ.

## Παραπομπές


## Εξωτερικοί σύνδεσμοι

* Επίσημη ιστοσελίδα  (σε πορτογαλικά, αγγλικά και ισπανικά)

Κατηγορία:Ρίο ντε Τζανέιρο
Άννα Σεμενόβιτς

Η **Άννα Γκριγκόριγεβνα Σεμενόβιτς** (ρωσικά: *А́нна Григо́рьевна Семено́вич*), είναι διάσημη Ρωσίδα τραγουδίστρια, ηθοποιός, χορεύτρια καλλιτεχνικού πατινάζ και μοντέλο, γεννημένη 1 Μαρτίου του 1980 στη Μόσχα. 

## Καλλιτεχνικό πατινάζ
### With Samokhin

### With Kostomarov

### With Fedorov

### With Kachanov

## Μπλεστιάσιγιε
Η Σεμενόβιτς ήταν μέλος απο το 2003-2007 στο ρωσικό γκρουπ **Μπλεστιάσιγιε** (ρωσικά: *Блестящие*)

## Παραπομπές


## Εξωτερικοί σύνδεσμοι

* 
* 
* 
*

Κατηγορία:Ρωσίδες τραγουδίστριες
Κατηγορία:Ρωσίδες ηθοποιοί
Κατηγορία:Φωτομοντέλα
Κατηγορία:Ρωσίδες μοντέλα
Κατηγορία:Ρώσοι αθλητές των παγοδρομιών
Γκάρικ Χαρλάμοφ

Ο **Ίγκορ Γιούριγεβιτς Χαρλάμοφ** (Ρωσικά: И́горь Ю́рьевич Харла́мов), είναι Ρώσος ηθοποιός, τραγουδιστής και κωμικός γεννημένος στις 28 Φεβρουαρίου του 1981.

## Προσωπική Ζωή
Ο Γκάρικ Χαρλάμοφ το 2013 παντρεύτηκε τον Ρωσίδα ηθοποιό Κριστίνα Άσμους. Στις 5 Ιανουαρίου του 2014 απέκτησαν μαζί ένα κοριτσάκι, την Αναστασία.

## Εξωτερικοί σύνδεσμοι

* http://www.imdb.com/name/nm2152569/

Κατηγορία:Ρώσοι ηθοποιοί
Κατηγορία:Ρώσοι τραγουδιστές
Τριοξείδιο του ακτινίου

Το **τριοξείδιο του ακτινίου** (αγγλικά *actinium(III) oxide*) είναι ανόργανη χημική ένωση, που περιέχει οξυγόνο και ακτίνιο, με χημικό τύπο **Ac<sub>2</sub>O<sub>3</sub>**. Η κρυσταλλική δομή του είναι παρόμοια με την ανάλογη ένωση του τριοξειδίου του λανθανίου, αφού και το τριοξείδιο του ακτινίου περιέχει το ακτίνιο στην βαθμίδα οξείδωσης +3. Να μη συγχέεται το τριοξείδιο του ακτινίου με την ένωση Ac2Ο  (αιθανικός ανυδρίτης), γιατί σε αυτήν το σύμβολο Ac αναφέρεται στην ακετυλομάδα (CH3CO) και όχι στο χημικό στοιχείο ακτίνιο.

## Παραγωγή

Το τριοξείδιο του ακτινίου μπορεί να παραχθεί με θερμική διάσπαση στους 1100°C τριοξαλικού ακτινίου σε ατμόσφαιρα οξυγόνου. Το τριοξαλικό ακτίνιο, με τη σειρά του, μπορεί να  
καθιζάνει με αντίδραση διαλύματος τρινιτρικού ακτινίου και οξαλικού οξέος: 

\mathrm{2Ac(NO_3)_3 + 3H_2C_2O_4 \xrightarrow{} Ac_2(C_2O_4)_3 \downarrow + 6HNO_3} 

\mathrm{Ac_2(C_2O_4)_3  \xrightarrow[O_2]{1100^oC} Ac_2O_3 + 3CO_2 \uparrow + 3CO\uparrow} 


## Παραπομπές


Κατηγορία:Οξείδια
Κατηγορία:Ακτινίδες